ΕΛΛΗΝΙΚΗ ΔΗΜΟΚΡΑΤΙΑ 13o Αγία Παρασκευή 11/09/2014

ΝΟΜΟΣ ΑΤΤΙΚΗΣ Αρ.Πρωτ 34841

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΔΙΕΥΘΥΝΣΗ ΕΞΥΠΗΡΕΤΗΣΗΣ ΤΟΥ ΠΟΛΙΤΗ

ΚΑΙ ΔΙΟΙΚΗΤΙΚΩΝ ΥΠΗΡΕΣΙΩΝ

ΠΡΟΣ: Τον Πρόεδρο του

Δημοτικού Συμβουλίου

**ΘΕΜΑ: Δημιουργία διευρυμένης εκτελεστικής επιτροπής ως συλλογικό πειθαρχικό όργανο με τη συμμετοχή δύο Δημοτικών Συμβούλων από όλες τις παρατάξεις της μειοψηφίας, κατόπιν ψηφοφορίας.**

Σύμφωνα με τις παρ.2 και 3 του άρθρου 11 του ν.4018/2011 (ΦΕΚ 215/τ.Ά/30-9-2011) όπου στις διατάξεις του ν.3584/2007 Α΄143) αναφέρεται η Δημαρχιακή Επιτροπή, στο εξής νοείται η Εκτελεστική Επιτροπή και όπου δεν υπάρχει ο Δήμαρχος. Όταν επιλαμβάνεται η Εκτελεστική Επιτροπή, κατά τις διατάξεις του ανωτέρω νόμου, συμμετέχουν στη σύνθεσή της με δικαίωμα ψήφου δύο (2) δημοτικοί σύμβουλοι της μειοψηφίας που ορίζονται από αυτή.

Το Υπουργείο Εσωτερικών με το 47472/5-12-2011 έγγραφό του διευκρινίζει ότι για τη διαδικασία εκλογής και το χρόνο της θητείας των δύο (2) δημοτικών συμβούλων των παρατάξεων της μειοψηφίας του Δημοτικού Συμβουλίου στην Εκτελεστική Επιτροπή , όταν επιλαμβάνεται κατά τις διατάξεις του ν.3584/2007, ισχύουν αναλογικά οι διατάξεις του ν.74 του ν.3852/2010, όπως αυτές ισχύουν για τα λοιπά όργανα της διοίκησης του Δήμου ήτοι την Οικονομική Επιτροπή και την Επιτροπή Ποιότητας Ζωής.

Κατ΄εφαρμογή των ανωτέρω απαιτείται να οριστούν οι δύο (2) δημοτικοί σύμβουλοι από τις παρατάξεις της μειοψηφίας οι οποίοι θα συμμετέχουν στην Εκτελεστική Επιτροπή με δικαίωμα ψήφου, όταν θα επιλαμβάνεται κατά τις διατάξεις του ν.3584/2007, όπως τροποποιήθηκε και ισχύει.

Παρακαλούμε για τη λήψη σχετικής απόφασης.

Ο ΑΝΤΙΔΗΜΑΡΧΟΣ

ΚΩΝΣΤΑΝΤΙΝΟΣ ΧΑΤΖΗΑΝΔΡΕΟΥ