

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 11/9/2014

ΝΟΜΟΣ ΑΤΤΙΚΗΣ Αριθ. Πρωτ 34819

ΔΗΜΟΣ ΑΓΙΑΣ ΠΑΡΑΣΚΕΥΗΣ

**ΔΙΕΥΘΥΝΣΗ ΕΞΥΠΗΡΕΤΗΣΗΣ ΤΟΥ ΠΟΛΙΤΗ**

**ΚΑΙ ΔΙΟΙΚΗΤΙΚΩΝ ΥΠΗΡΕΣΙΩΝ**

ΤΜΗΜΑ ΔΙΟΙΚΗΣΗΣ,ΤΟΠΙΚΗΣ ΑΝΑΠΤΥΞΗΣ

& ΑΝΘΡΩΠΙΝΟΥ ΔΥΝΑΜΙΚΟΥ

Δ/ΝΣΗ: ΜΕΣΟΓΕΙΩΝ 415-417

ΠΛΗΡ: κ. Σ. Λεβάκος

ΤΗΛ: 213-2004607

**ΠΡΟΣ: ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ**

**ΘΕΜΑ**: **«**Ορισμός μελών Διοικητικού Συμβουλίου και εκλογή Προέδρου και Αντιπροέδρου του Δ.Σ. του Ν.Π.Δ.Δ. «Δημοτική Βιβλιοθήκη Αγίας Παρασκευής-Μουσείο Αλέκου Κοντόπουλου»

**Ε Ι Σ Η Γ Η Σ Η**

Σύμφωνα με το άρθρο 240 του Ν. 3463/2006 τα Νομικά Πρόσωπα Δημοσίου Δικαίου διοικούνται από Διοικητικό Συμβούλιο που αποτελείται από πέντε (5) έως δεκαπέντε (15) μέλη τα οποία μαζί με τους αναπληρωτές τους ορίζονται από το Δημοτικό Συμβούλιο.

Μέλη του Διοικητικού Συμβουλίου μπορεί να είναι ο Δήμαρχος, οι Δημοτικοί Σύμβουλοι και δημότες ή κάτοικοι, καθώς και ένας εκπρόσωπος των εργαζομένων, εφόσον αυτό απασχολεί περισσότερους από δέκα (10) εργαζομένους. Εάν τα μέλη του Διοικητικού Συμβουλίου είναι περισσότερα από πέντε (5), δύο (2) τουλάχιστον απ’ αυτά ορίζονται από τη μειοψηφία.

Ο αριθμός και η ιδιότητα των μελών του Διοικητικού Συμβουλίου αναφέρονται αναλυτικά στη συστατική πράξη του Νομικού Προσώπου. Μετά τον ορισμό των μελών του Διοικητικού Συμβουλίου το Δημοτικό Συμβούλιο εκλέγει από τα μέλη αυτά τον Πρόεδρο και τον Αντιπρόεδρο του Διοικητικού Συμβουλίου. Η θητεία των μελών του Διοικητικού Συμβουλίου ορίζεται με απόφαση του Δημοτικού Συμβουλίου.

Κατόπιν των ανωτέρω και λαμβάνοντας υπόψη τις διατάξεις του Ν.3852/2010, του Ν.3463/2007 καθώς και τη συστατική πράξη του Νομικού Προσώπου (Φ.Ε.Κ. 1482/23-07-2009 τ.Β΄) καλείστε να ορίσετε για το Ν.Π.Δ.Δ. «Δημοτική Βιβλιοθήκη Αγίας Παρασκευής-Μουσείο Αλέκου Κοντόπουλου» Διοικητικό Συμβούλιο δεκαπέντε (15) μελών με την εξής σύνθεση:

Ένα (1) Δημοτικό Σύμβουλο ως Πρόεδρο.

Ένα (1) Δημοτικό Σύμβουλο που ορίζεται από τη μειοψηφία.

Έναν (1) εκπρόσωπο των εργαζομένων στο Νομικό Πρόσωπο.

Δώδεκα (12) δημότες ή κατοίκους οι οποίοι είναι χρήστες των υπηρεσιών του νομικού προσώπου, από τους οποίους οι τέσσερεις (4) ορίζονται από τη μειοψηφία

Επίσης σύμφωνα με τις διατάξεις του άρθρ.6 του ν.2839/2000 ο αριθμός των διοριζόμενων ή υποδεικνυομένων προσώπων κάθε φύλου ανέρχεται σε ποσοστό ίσο τουλάχιστον με το 1/3 των διοριζομένων ή υποδεικνυομένων σύμφωνα με τις κείμενες διατάξεις

Μετά τον ορισμό των μελών (τακτικών και αναπληρωματικών) του Διοικητικού Συμβουλίου, καλείστε να εκλέξετε από τα μέλη αυτά τον Πρόεδρο και τον Αντιπρόεδρο του Διοικητικού Συμβουλίου, καθώς και να ορίσετε τη θητεία των μελών του νέου Δ.Σ.

Παρακαλούμε για τη λήψη σχετικής απόφασης.

**Ο ΑΝΤΙΔΗΜΑΡΧΟΣ**

**ΧΑΤΖΗΑΝΔΡΕΟΥ ΚΩΝΣΤΑΝΤΙΝΟΣ**